**Ministru kabineta noteikumu projekta „ Grozījums Ministru kabineta 2009.gada 31.marta noteikumos Nr.279 „Noteikumi par kārtību, kādā personas saņem sociālās rehabilitācijas pakalpojumus sociālas rehabilitācijas institūcijās, un prasības sociālās rehabilitācijas pakalpojumu sniedzējiem”” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts „Grozījumi Ministru kabineta 2009.gada 31.marta noteikumos Nr.279 „Noteikumi par kārtību, kādā personas saņem sociālās rehabilitācijas pakalpojumus sociālas rehabilitācijas institūcijās, un prasības sociālās rehabilitācijas pakalpojumu sniedzējiem” (turpmāk – projekts) izstrādāts, pamatojoties uz Sociālo pakalpojumu attīstības pamatnostādnēm 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) (turpmāk – Pamatnostādnes), lai uzlabotu situāciju īslaicīgās sociālās rehabilitācijas pakalpojuma (turpmāk – Pakalpojums) nodrošināšanā Sociālās integrācijas valsts aģentūrā (turpmāk – Aģentūra) un samazinātu rindas pēc pakalpojuma vienai no pakalpojuma saņēmēju mērķa grupām – politiski represētajām personām.Labklājības ministrija ir izstrādājusi priekšlikumus grozījumiem Sociālo pakalpojumu un sociālās palīdzības likumā, kuri iesniegti Saeimā 2017.gada novembrī, kā arī šobrīd tiek sagatavoti iesniegšanai Ministru kabinetā kā Ministra kabineta lieta. Grozījumi paredz Pakalpojuma reformu, t.sk. paredzot iespēju Pakalpojumu saņemt arī ambulatori un iesaistot Pakalpojuma sniegšanā citus sniedzējus, lai samazinātu saņēmēju rindu uz Pakalpojumu, nodrošinot biežākās Pakalpojuma saņemšanas iespējas, kā arī, lai nodrošinātu iespējas saņemt Pakalpojumu tuvāk dzīvesvietai, t.sk. politiski represētajām personām. Lai aprobētu Pakalpojuma reformas risinājumu, Aģentūra izstrādājusi un 2018.gadā veiks Pakalpojuma nodošanas ārpakalpojumā pilotprojektu. Pilotprojekta mērķis ir identificēt citus pakalpojumu sniedzējus, kuri var nodrošināt līdzvērtīgus Pakalpojuma kompleksus efektīvāk un kopumā samazināt Pakalpojuma gaidīšanas laiku pilotējamai mērķgrupai - politiski represētajām personām uz pusgadu.Līdz ar to Projekta mērķis noteikt politiski represēto personu tiesības saņemt Pakalpojumu reizi 2.5 gados, lai nodrošinātu pilotprojekta risinājumam ilgtermiņa regulējumu.Projekta vēlamais spēkā stāšanās laiks ir š.g. 1.jūnijs, t.i. termiņš, no kura iespējams plānot līgumu ar ārpakalpojuma sniedzējiem noslēgšanu.  |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projektsizstrādāts atbilstoši Pamatnostādņu īstenošanas plāna 23.1. apakšpunktā noteiktajam, kas paredz nodrošinot savlaicīgu īslaicīgās sociālās rehabilitācijas kursu personām ar funkcionālajiem traucējumiem, t.sk., politiski represētām personām, samazinot rindu pēc sociālās rehabilitācijas pakalpojuma, lai sasniegtu specifisko politikas mērķi - uzlabot personu pašaprūpes un mobilitātes spējas. Projekts sagatavots kāLabklājības ministrijas (turpmāk- ministrija) iniciatīva sadarbībā ar politiski represētu personu tiesības pārstāvošo nevalstisko organizāciju.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu un sociālās palīdzības likuma (turpmāk – likums) 1. panta 23. punkts noteic, ka Pakalpojums ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, lai nodrošinātu personas sociālā statusa atgūšanu, iekļaušanos sabiedrībā un darba tirgū. Likuma 13. panta pirmās daļas 6. punkts paredz, ka valsts nodrošina atbilstoši ikgadējā valsts budžeta likumā piešķirtajiem līdzekļiem personām ar funkcionāliem traucējumiem darbspējīgā vecumā (personas no 15 gadiem līdz vecuma pensijas piešķiršanai noteiktā vecuma sasniegšanai atbilstoši likumam "[Par valsts pensijām](http://likumi.lv/ta/id/38048-par-valsts-pensijam)), kā arī personām ar funkcionāliem traucējumiem, kuras strādā (uzskatāmas par darba ņēmējām vai pašnodarbinātajām saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)"), sociālās rehabilitācijas pakalpojumus darbspēju atjaunošanai sociālās rehabilitācijas institūcijās. Šobrīd Pakalpojuma apjomu, saturu, saņemšanas nosacījumus un piešķiršanas kārtību nosaka Ministru kabineta 2009. gada 31. marta noteikumi Nr. 279 „Noteikumi par kārtību, kādā personas saņem sociālās rehabilitācijas pakalpojumus sociālās rehabilitācijas institūcijās, un prasībām sociālās rehabilitācijas pakalpojumu sniedzējiem” (turpmāk – MK noteikumi Nr. 279). Pakalpojumu šobrīd sniedz viena iestāde - ministrijas padotības iestāde – Aģentūra, kas arī pieņem ar Pakalpojuma piešķiršanu saistītos administratīvos aktus. Pakalpojuma mērķis ir personas sociālā statusa atgūšana un spējas patstāvīgi iekļauties sabiedrībā (izglītības sistēmā, darba tirgū u.tml.) attīstīšana. Pakalpojuma sniegšanas viens no galvenajiem uzdevumiem ir maksimāli efektīvi atbalstīt personu periodā, kad vēl ir iespējams novērst darbspēju zaudēšanu, tāpēc Pakalpojuma mērķa grupa pamatā ir personas ar funkcionāliem traucējumiem darbspējas vecumā un personas pēc darbspējas vecuma, kuras strādā. Papildus Pakalpojuma saņemšanas iespēja steidzamā kārtā paredzēta personām pēc medicīniskās rehabilitācijas un prioritārā kārtā personām ar prognozējamu invaliditāti. Saskaņā ar MK noteikumu Nr. 279 2.2. un 2.3. apakšpunktu tiesības saņemt Pakalpojumu ir arī likuma „Par politiski represētās personas statusa noteikšanu komunistiskajā un nacistiskajā režīmā cietušajiem” 2. un 4. pantā minētajām personām, Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma 15. pantā minētajām personām. Pakalpojuma saņēmēju loka noteikšana ir balstīta gan uz personas funkcionālo traucējumu izvērtējumu, gan atsevišķos gadījumos nosacījums Pakalpojuma saņemšanai ir piederība noteiktam statusam vai kategorijai (piemēram, politiski represētās personas, Černobiļas atomelektrostacijas avārijas seku likvidēšanas dalībnieki – turpmāk kopā – MK noteikumu Nr. 279 2.2. un 2.3. apakšpunktā minētās personas)*.* MK noteikumu Nr. 279 2.2. un 2.3. apakšpunktā minētajām personām ir noteikts īpašs atkārtota Pakalpojuma saņemšanas periodiskums – personām ar funkcionāliem traucējumiem divi gadi, Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma 15. pantā minētajām personām (turpmāk - ČAES seku likvidēšanas dalībnieki un cietušas personas), ka Pakalpojums piešķirams reizi gadā (atbilstoši šajā likumā noteiktajam), likuma „Par politiski represētās personas statusa noteikšanu komunistiskajā un nacistiskajā režīmā cietušajiem” 2. un 4. pantā minētajām personām reizi trijos gados (turpmāk – politiski represēts personas). Klientu skaits, kuri saņēmuši Pakalpojumu, ir atkarīgs no piešķirtā valsts budžeta finansējuma. 2015. gadā Pakalpojumu saņēma - 3490 personas, 2016.gadā – 3586 personas, 2017.gadā - 3949 personas. Pakalpojumu 2017.gada 12 mēnešos saņēma 3949 personas, t.sk.: 2651 personas ar funkcionālajiem traucējumiem darbaspējas vecumā, 652 politiski represētās personas, 258 personas - ČAES seku likvidēšanas dalībnieki un cietušas personas, 386 personas ar funkcionāliem traucējumiem pēc darbspējas vecuma, kuras strādā, 2 personas ar prognozējamu invaliditāti (sievietes). 2018. gadā paredzēts, ka Aģentūra Pakalpojumu varēs sniegt 4260 personām. Personu skaits, kuras vēlas saņemt valsts finansētu Pakalpojumu, ko nodrošina Aģentūra, pastāvīgi pieaug. Valsts budžeta līdzekļi nespēj nodrošināt Pakalpojumu saņemšanu atbilstoši mērķa grupas pieprasījumam, kā arī Pakalpojuma saņemšanas apjomu ietekmē Aģentūras kapacitāte – spēja uzņemt Pakalpojuma saņēmējus un atbilstoši tam veidotais normatīvais regulējums. Kopējā Pakalpojuma rinda no 2014.  līdz 2017. gadam ir pieaugusi no 7229 personām (uz 02.01.2014.) līdz 12 105 personām (uz 01.01.2017.). Uz 2018.gada 1.aprīli Pakalpojuma saņemšanai reģistrētas (uzņemtas rindā) 11 617 personas, no tām 9279 personas ar funkcionāliem traucējumiem darbspējīgā vecumā vai pēc darbspējīgā vecuma, ja tās ir nodarbinātas (no tām 6772 pirmreizēji), 1 664 politiski represētās personas (no tām 402 pirmreizēji) un 674 ČAES seku likvidēšanas dalībnieki un cietušās personas (no tām 114 pirmreizēji). Gaidīšanas laiks rindā uz 2018.gada 1.aprīli bija aptuveni divi gadi un astoņi mēneši. Rindā esošo personu skaits 2017.gadā salīdzinot 2016.gada beigām ir nedaudz samazinājies un sasniedzis 12 105 personas (attiecīgi 2016.gada beigās šis skaitlis bija sasniedzis 12 275 personas). Jāatzīmē, ka no visām pakalpojumu pieprasījušajām personām, pakalpojumu atkārtoti bija pieprasījušas 4666 personas, jeb 39 % no visiem rindā gaidošajiem. Novēloti sniedzot Pakalpojumu mērķgrupām pieaug viņu invalidizācijas risks, kā rezultātā var rasties funkcionālo traucējumu neatgriezeniska ietekme uz personas veselības stāvokli, savukārt valstij – papildus finanšu izdevumi atvieglojumu un pabalstu nodrošināšanai, kā arī personas reintegrācijas nodrošināšanai.Lai risinātu straujo rindu pieaugumu, Ministrija vērsās Ministru kabinetā ar konceptuālo ziņojumu "Par Sociālās integrācijas valsts aģentūru" (apstiprināts ar Ministru kabineta 2015. gada 15. septembra rīkojumu Nr. 561) (turpmāk – Ziņojums), kurā izklāstītas Aģentūras darba problēmas un piedāvāti risinājumi tās darba uzlabošanai. Kā viena no problēmām tika minēts lielais Pakalpojuma pieprasījums un Aģentūras nespēja nodrošināt MK noteikumu Nr. 279 2.2. un 2.3. apakšpunktā minētajām personām normatīvajos aktos noteikto pakalpojuma periodiskumu. Izskatot Ziņojumu, Ministru kabinets 2015. gada 15. septembrī izdeva rīkojumu Nr. 561 (prot. Nr. 44 38. §), kas paredz atbalstīt papildu finansējuma piešķiršanu un pamatbudžeta izdevumu palielināšanu Ministrijai valsts budžeta programmas 05.00.00 "Valsts sociālie pakalpojumi" apakšprogrammā 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" 2017. gadā un turpmāk katru gadu 754 792 *euro* apmērā, lai nodrošinātu Pakalpojumu papildus 1140 personām gadā. Tomēr papildus finansējuma piešķiršana nerisina visas ar Pakalpojuma sniegšanu Aģentūrā saistītās problēmas, jo Aģentūras kapacitāte ir ierobežota un nepieciešams meklēt citus risinājumus Pakalpojuma nodrošināšanai. Projektā paredzēts politiski represētām personām pakalpojumu saņemt reizi 2,5 gados un iespēju saņemt pakalpojumu atkārtoti 2,5 gadus pēc pakalpojuma saņemšanas pabeigšanas. Tādējādi nodrošinot politiski represētām personām iespēju saņemt Pakalpojumu līdzvērtīgi ar citām Pakalpojuma saņēmēju mērķa grupām, to Pakalpojumu sniedzot nevis tikai Aģentūrā, bet pie tirgus izpētes rezultātā atlasītiem Pakalpojuma sniedzējiem. Lai nodrošinātu tiesisko pamatu šādai Pakalpojuma attīstībai, ministrija veikusi vairākus priekšdarbus. 1. Ministrija ir izstrādājusi priekšlikumus grozījumiem Sociālo pakalpojumu un sociālās palīdzības likumā (turpmāk – Grozījumi), kuri iesniegti Saeimā 2017.gada novembrī, kā arī šobrīd tiek sagatavoti iesniegšanai Ministru kabinetā kā Ministra kabineta lieta. Grozījumi nepieciešami saistībā ar stratēģisko virzienu Aģentūrā nodrošinātos Pakalpojumus personām ar funkcionāliem traucējumiem iekļaut profesionālās rehabilitācijas pakalpojuma grozā, specifiski mērķējot pakalpojumus uz personu ar invaliditāti (prognozējamu invaliditāti) vai ar funkcionāliem traucējumiem integrāciju darba tirgū, t.i. nepieciešams nodrošināt, ka personas ar funkcionāliem traucējumiem varētu saņemt ne tikai sociālās rehabilitācijas pakalpojumus, kā tas ir šobrīd, bet arī, ja nepieciešams, profesionālās piemērotības noteikšanas pakalpojumu un profesionālās rehabilitācijas pakalpojumu, lai maksimāli nodrošinātu visu šo personu atgriešanos darba tirgū, kas paplašinās pakalpojumu saņēmēju loku. Paredzēts, ka atbilstošās Grozījumu normas stājas spēkā ar 2020.gada 1.janvāri un līdz šim termiņam ministrija jaunā redakcijā izstrādās MK noteikumus Nr.279. Līdz ar to šobrīd ministrija MK noteikumus Nr.279 jaunā redakcijā neizdod (šāds projekts bija sagatavots 2016.gadā (VSS - 913) un projekta izstrāde tika apturēta, jo netika panākta vienošanās starp ministrijām) un citas Pakalpojuma saņemšanu regulējošas precizējošas normas projektā netiek iekļautas. Projekts izstrādāts, lai nodrošinātu politiski represētām personām Pakalpojuma saņemšanas iespējas līdzvērtīgāk ar citām Pakalpojuma mērķa grupām – divu ar pusi gadu periodā arī atkārtota Pakalpojuma pieprasīšanas gadījumā.
2. Tā kā personām ir jāgaida rindā, lai saņemtu Pakalpojumu, netiek ievēroti tiesību aktos noteiktie Pakalpojuma nodrošināšanas termiņi un mērķi, t.i. ČAES seku likvidēšanas dalībniekiem un cietušajām personām Pakalpojumu ir tiesības saņemt reizi gadā, bet politiski represētām personām - vienu reizi trijos gados. Ņemot vērā, ka gaidīšanas laiks Pakalpojuma saņēmēju rindā nu jau ir aptuveni divi gadi un seši mēneši, tad šobrīd Pakalpojums personām netiek nodrošināts tiesību aktos noteiktajos termiņos. Ņemot vērā izstrādāto Pakalpojuma reformu un to, ka citām Pakalpojuma mērķgrupām, t.sk. ČAES seku likvidēšanas dalībnieki un cietušas personas un personām ar funkcionāliem traucējumiem, ir noteiktas tiesības saņemt Pakalpojumu biežāk (reizi gadā vai divos gados), un izvērtējot nepieciešamību pēc biežākās Pakalpojuma piešķiršanas politiski represētajām personām, kas balstītos gan uz mērķgrupas objektīvām vajadzībām, gan uz vienlīdzības principa ievērošanu, līdz ar to dot politiski represētām personām iespēju saņemt Pakalpojumu biežāk, t.sk. paredzot nosacījumu atkārtotai saņemšanai – ne agrāk kā 2.5 gadus pēc iepriekšējo pakalpojumu saņemšanas pabeigšanas. Aģentūra ir gatava veikt Pakalpojuma nodošanas ārpakalpojumā kā pilotprojektu. Pilotprojekta mērķis ir identificēt citus pakalpojumu sniedzējus, kuri var nodrošināt līdzvērtīgus Pakalpojuma kompleksus un pilotprojekta ietvaros 2018.gadā varētu nodrošināt Pakalpojumu 340 politiski represētām personām, pirmreizējiem un atkārtotiem pieprasītājiem 2018.gadā pilotprojekta ietvaros tiks veikts Pakalpojuma reformas un jaunas Pakalpojuma saņemšanas kārtības aprobācija.
 |
| 3. | Projekta izstrādē iesaistītās institūcijas un publiskas personas kapitālsabiedrības | Projekts izstrādāts sadarbībā ar biedrību “Latvijas Politiski represēto apvienība”  |
| 4.  | Cita informācija | Nav |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas (politiski represētās personas) tiesības saņemt Pakalpojumu, jo projekts paredz izmaiņas pakalpojuma pieprasījuma apmierināšanas tempā. Kopumā regulējums ietekmēs 1664 politiski represētas personas, kas gaida rindā uz pakalpojuma saņemšanu (dati uz 01.04.2018.). |
| 2.  | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | **2019.g.** | **2020.g.** | **2021.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2019.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2020.gadam | Izmaiņa, salīdzinot ar vidēja termiņa budžeta ietvaru 2020. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **5 072 680** | **0** | **4 880 035** | **0** | **4 880 035** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā:Labklājības ministrijas budžeta apakšprogrammas 05.37.00 "Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana "  | 5 072 680 | 0 | 4 880 035 | 0 | 4 880 035 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **5 094 869** | 227 124 | **4 880 035** | **227 124** | **4 880 035** | **227 124** | **227 124** |
| Labklājības ministrijas budžeta apakšprogrammas 05.37.00 "Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana "  | 5 094 869 | 227 124 | 4 880 035 | 227 124 | 4 880 035 | 227 124 | 227 124 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **-22 189** | **-227 124** | **0** | **-227 124** | **0** | **-227 124** | **-227 124** |
| 3.1. valsts pamatbudžets | -22 189 | -227 124 | 0 | -227 124 | 0 | -227 124 | -227 124 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **227 124** | **0** | **227 124** | **0** | **227 124** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | -22 189 | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai mazinātu rindu pēc pakalpojuma un visām politiski represētām personām pakalpojumu nodrošinātu divu gadu laikā, tādejādi likvidējot rindu, nepieciešams piesaistīt papildus pakalpojuma sniedzēju, līdz ar to, plānots, ka SIVA īstenos pilotprojektu, tādejādi nodrošinot pakalpojuma saņemšanu 340 personām pie ārpakalpojuma sniedzēja tam nepieciešami finanšu līdzekļi 227 124 euro apmērā. Aprēķins:340personas x 668.01 euro 1 kurss = 227 123,4 euro ik gadu (sk. pielikums).Nepieciešamais finansējums 2018.gadā tiks nodrošināts LM piešķirto valsts budžeta līdzekļu ietvaros normatīvajos aktos noteiktajā kārtībā (apropriācijas pārdale tiks veikta atbilstoši likumā “Par valsts budžetu 2018.gadam” noteiktajam, 30.panta 5.apakšpunkts nosaka, ka *nav pieļaujama apropriācijas pārdale no izdevumiem sociālajiem pabalstiem un pensijām (tajā skaitā izdienas pensijām) uz citiem izdevumiem*, savukārt atbilstoši 31.panta 5.apakšpunktam 30.panta nosacījumi neattiecās uz *apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma 30. panta nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali*) veicot apropriācijas pārdali, no apakšprogrammas 20.02.00. „Izdienas pensijas” uz apakšprogrammu 05.37.00. „"Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana”. Veicot 3 mēnešu izpildes analīzi tiek prognozēts, ka izdienas pensiju saņēmēju skaits nesasniegs plānoto, līdz ar to līdz gada beigām izdienas pensijām plānotajā finansējumā prognozējās atlikums 227 124 euro apmērā (prognozes sk. tabulā), ko ir iespējams novirzīt pakalpojuma nodrošināšanai papildus 340 politiski represētajām personām (projektam pievienots attiecīgs MK protokollēmuma projekts).

|  |
| --- |
| Izdienas pensijas |
| Pabalsta apmērs vidēji mēnesī (euro) | Saņēmēju skaits (vidēji mēnesī) | Pabalsta apmērs vidēji mēnesī (euro) | Pabalsta apmērs vidēji mēnesī (euro) | Saņēmēju skaits (vidēji mēnesī) | Izdevumi kopā (euro) | Pabalsta apmērs vidēji mēnesī (euro) | Saņēmēju skaits (vidēji mēnesī) | Izdevumi kopā (euro) |
| 2018.gada plāns  | Prognozētā 2018.gada izpilde | Novirzes no plānotā  |
| 451.4 | 8 359 | 45 279 031 | 451.4 | 8 317 | 45 051 907 | 0 | -42 | -227 124 |
| 3 mēnešu plāns | 3 mēnešu izpilde | 3 mēnešu ietaupījums |
| 8 093  | 437.13 | 10 613 199  | 8 006  | 436.35 | 10 480 333  | -0.78 | -87 | -132 866 |
| Prognozētais ietaupījums aprīlis - decembris |   | -94 258 |

 |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu skaits nemainās. |
| 8. Cita informācija | Jautājums par papildu valsts budžeta līdzekļu piešķiršanu 2019., 2020. un 2021.gadam ik gadu politiski represēto personu sociālās rehabilitācijas pakalpojumu nodrošināšanai 227 124 euro apmērā skatāms Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem likumprojekta „Par valsts budžetu 2019.gadam” un likumprojekta „Par vidēja termiņa budžeta ietvaru 2019., 2020. un 2021.gadam” sagatavošanas un izskatīšanas procesā atbilstoši valsts budžeta finansiālajām iespējām. Gadījumā, ja papildu finansējums netiks piešķirts, lai nodrošinātu noteikumos plānoto, Labklājības ministrija veiks finansējuma pārplānošanu starp nozares īstenotajiem pakalpojumiem, pārskatot attiecīgā gada prioritātes. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Biedrība “Latvijas Politiski represēto apvienība” un tās biedri ir informēti par ministrijas uzsākto darbu pie projekta izstrādes un pilotprojekta īstenošanas, kas paredz izmaiņas Pakalpojuma saņemšanas periodiskumā. |
| 2.  | Sabiedrības līdzdalība projekta izstrādē  | Pakalpojuma reformas mērķi un rezultāti izdiskutēti ar biedrību “Latvijas Politiski represēto apvienība”. |
| 3. | Sabiedrības līdzdalības rezultāti  | Biedrība “Latvijas Politiski represēto apvienība” konceptuāli atbalsta projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Labklājības ministrija, Aģentūra, pašvaldību sociālie dienesti. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta pieņemšana attiecībā uz pakalpojumu sniedzēju funkcijām un uzdevumiem, salīdzinot ar esošo situāciju, nemainās, un papildus cilvēkresursu piesaiste nav nepieciešama.Projekts neparedz nepieciešamību veidot jaunas institūcijas, reorganizēt vai likvidēt esošās institūcijas. |
| 3.  | Cita informācija | Nav |

Labklājības ministrs J.Reirs

08.05.2018. 12:10

2837

I.Pikše

67021634, Ineta.Pikse@lm.gov.lv